বাতেন বাহিনী
বাতেন বাহিনী ১৯৭১ সালে বাংলাদেশের স্বাধীনতা যুদ্ধ চলাকালে স্বাধীনতার পক্ষে টাঙ্গাইল জেলায় গঠিত একটি সশস্ত্র গেরিলা বাহিনী। এ বাহিনীর প্রধান ছিলেন খন্দকার আবদুল বাতেন। এ বাহিনী স্বাধীনতা যুদ্ধের সময় টাঙ্গাইল, মানিকগঞ্জ, পাবনা, গাজীপুর, সিরাজগঞ্জ ও ঢাকার কিছু এলাকায় যুদ্ধে অংশ নেয়। ২১টি কোম্পানির অধীনে ৬৩টি প্লাটুন ও ১০০টি সেকশনে বাহিনীটি পরিচালিত হয়। বাহিনীর প্রধান হিসেবে আবদুল বাতেন বেশ কিছু গেরিলা আক্রমনের নেতৃত্ব দেন।